Rosmery Mollo

Rosmery Mollo Mamani (Ingavi probintzia, Bolivia, 1976) Boliviako ekintzaile eta erizain aimara da, sexu eta ugalketa osasunaren arloan egiten du lan. 2008an Osasunaren Erakunde Panamerikarraren aitortza jaso zuen, 2013an, berriz, BBC kate britainiarrak 100 Emakume izeneko zerrendan sartu zuten.

 Ibilbidea 
Mollo emakume aimara da, kitxuen atzetik Boliviako bigarren talde etniko jendetsuena. Ama izan zen 19 urte zituela. Une horretan, gurasoek erizain izatera animatu zuten, heziketa finantzatu zioten, eta amak Molloren semea zaindu zuen, bera kanpoan zegoen bitartean. 19 urte zituela, bere komunitate indigena utzi zuen Ingavi probintzian, La Pazeko San Pablo Unibertsitate Katoliko Boliviarrean erizaintza ikasteko.

Sexu eta ugalketa osasunean erizain eta hezitzaile aimara bihurtu zen Mollo. Ostean, Calamarca herrian egoitza duen Warmi osasun publikoko proiektuan lan egin zuen, emakume indigenen amen heriotza-tasa murriztea helburu zuena. Mollo buru izan zen hamar urteetan, proiektua hedatu egin zen, gutxienez 1600 pertsona artatuz, eta negutegien instalazioa barne hartu zuen; horri esker, emakumeek elikagai gehiago landatu ahal izan zituzten beren familientzat.

 Aintzatespenak 

 2008an, Osasunaren Erakunde Panamerikarrak bere lana aitortu zuen.
 2013an, BBC 100 Emakume zerrendan sartu zuten Mollo.

 Erreferentziak 

 Kanpo estekak 

Kategoria:Aimarak
Kategoria:Emakume aktibistak
Kategoria:100 Emakume (BBC)
Kategoria:Boliviarrak